Śniyżka (czes. "Sněžka", pol. "Śnieżka", miym. "Schneekoppe", dolnoś. "Schniekuppe") – nojsrogszy wiyrch Ślōnska a Czeskij Republiki, srogo na 1603 metry. Położōno je we Gōrach Ôlbrzimich, kere sōm tajlōm Sudetōw. Na wiyrchu stoji restauracyjo a astrōnōmiczne ôbserwatoryjōm; po czeskij strōnie trwo budowa nowygo schrōniska turystycznygo. Downi na Śniyżce stały dwa schrōniska - miymiecke ôd 1850 pod mianym "Preussische Baude", kere rozebrali Poloki we lotach 60. XX stolecio a czeske "Böhmische Baude" (w tyn czas austrijocke) ôd 1868. Zawarte bōło ôd 1989 , a rozebrano je we 2005. Śniyżka je fest popularno postrzōd turystōw ôd XVI stolecio. Dzisiej prowadzōm tukej cesty ôd Polski a Czechōw. Ze czeskij strōny działo tyż zajlbana ôd miasta Pec pod Sněžkou. We marcu 2009 przitrefiła sie na Śniyżce budowlano katastrofa - na pora tydni zawarto ôbserwatoryjōm a cesty na wiyrch ôd polskij strōny. Śnyżka je przedstawiōno na wapynie Karpacza.